**Obrazloženje uz II. Izmjene i dopune Proračuna za 2019. godinu**

Druge izmjene i dopune Proračuna potrebne su zbog investicijskih radova i projekata koji nisu bili dovoljno planirani prilikom donošenja I Izmjena i dopuna Proračuna za 2019. godinu.

U II izmjene i dopuna Proračuna uključujemo preneseni višak prihoda iz prethodne godine u iznosu od 892.357,16 kuna, te povećavamo prihode Proračuna za još 1.716.717,84 kuna, a sve kako bi osigurali dovoljno sredstava za planirane investicije, projekte i programe.

Ukupne prihode i primitci s prenesenim viškom prihoda povećali su se za 2.609.075,00 kuna, odnosno za 16,38%, te novi plan iznosi 18.539.511,00 kuna.

**OPĆI DIO PRORAČUNA**

**Prihodi i primici**

Konto 61 prihodi od poreza povećali su se u iznosu od 347.248,00 kuna

konto 63 pomoći od subjekata unutar općeg proračuna povećavaju se u iznosu od 699.135,43 kune konto 65 prihodi od upravnih i administrativnih pristojbi povećavaju se u iznosu od 631.534,41 kunu

konto 66 prihodi od prodaje proizvoda i robe te od usluga povećavaju se u iznosu od 34.000,00 kuna

konto 72 prihod od prodaje nefinancijske imovine povećavaju se u iznosu od 4.800,00 kuna

**Rashodi i izdaci**

Sukladno povećanim prihodima osigurana su sredstva rashoda i izdataka za planirane projekte i investicije kako slijedi:

**konto 31** rashodi za zaposlene smanjeni su za 161.100,00 kuna zbog znatno manje odobrenih javnih radova u odnosu na planirano, smanjeni su troškovi za bruto plaće i troškovi doprinosa na plaće. Povećani su troškovi za isplatu regresa u programu Zaželi.

**konto 32** materijalni rashodi povećani su u iznosu od 94.216,00 kuna

**konto 36** pomoći dane unutar općeg proračuna povećani su u iznosu od 14.000,00 kuna

**konto 37** Naknade građanima i kućanstvima povećani su u iznosu od 5.000,00 kuna

**konto 38** Ostali rashodi smanjeni su za kapitalne pomoći povećani su u iznosu od 14.750,00 kuna

**konto 42** rashodi za nabavu dugotrajne imovine povećani su za 1.289.439,00 kuna

**konto 45** rashodi za dodatna ulaganja na nefinancijsku imovinu povećani su za 1.352.770,00 kuna

**POSEBNI DIO PRORAČUNA**

U Posebnom dijelu Proračuna rashodi i izdaci raspoređeni su prema programima, aktivnostima, ekonomskoj klasifikaciji i izvorima financiranja gdje je vidljivo svako povećanje ili smanjenje rashoda i izdatka kako slijedi:

**Program 1001 Javna uprava**

**A100001 Redovne aktivnosti** povećane su za 13.500,00 kuna za troškove Savjeta mladih i aktivnosti u koje su aktivno uključeni. (Doručak u prirodi - Purnica, Odbojka na pijesku održati će se dva puta godišnje)

**Program 1002 Izbori**

**A100062 Izbori za EU Parlament** - usklađenje je troškova naknade biračkih odbora, pošto je izborno povjerenstvo uključeno u troškove županijskog izbornog povjerenstva.

**A100064 Izbori za Vijeća nacionalnih manjina -** usklađenje s odlukom o troškovima izborne promidžbe

**Program 1004 Nacionalne manjine**

**A100006 Vijeće češke nacionalne manjine -** usklađenje s planiranim radom

**Program 1005 Javna uprava i administracija**

povećanje troškova za 252.400,00 kuna za slijedeće aktivnosti:

**A100009** Stručno osposobljavanje - usklađenje troškova s prihodima i zakonskim obvezama

**A100010** Zajednički troškovi službi smanjeni su za troškove intelektualnih usluga

**A100012** Nabava opreme povećana je za kupnju opreme komunalnog odjela i opreme za Hrvatski dom

**Program 1006 Upravljanje imovinom**

povećano je za 1.463.620,00 kuna za slijedeće aktivnosti**:**

**A100086** Tekuće i investicijsko uređenje Hrvatskog doma povećanje je za klimatizaciju i ventilaciju u Hrvatskom domu u iznosu od 150.000,00 kuna

**A100096** Tekuće i investicijsko uređenje Hrvatskog doma - Pakra povećanje je za troškove u iznosu od 591.050,00 kuna, odnosno za II fazu u 2019. godini potrebno je 945.150,00 kuna

**A100086 Tekuće i investicijsko uređenje prostora streljane** potrebno je povećati za 50.850,00 kuna kako bi se postojećem prostoru dodao prostor podruma općine koji je potrebno preurediti za adekvatni smještaj pušaka i za garderobu.

**A100107** Tekuće i investicijsko uređenje zgrade općine povećano je za 10.000,00 kuna, odnosno ukupna vrijednost izmjene krovišta iznosi 377.200,00 kuna

**K100119 Adaptacija i investicijsko uređenje doma Kip**

**I FAZA -** troškovi za suglasnosti, izmjena krovišta, sanacija stubišta, pregradnih zidova, krovne limarije, vodovoda i kanalizacije u iznosu od 541.720,00 kuna

**K100121 Izgradnja Turističko-kulturnog centra Sirač** u iznosu od 120.000,00 kuna za projekte kako bi se mogli javiti na natječaje

**Program 1007 Javne potrebe u školstvu**

**A100018 Predškolsko obrazovanje** povećanje je za 14.000,00 kuna zbog zaposlenja jedne tete u vrtiću na određeno vrijeme zbog godišnjih odmora.

**Program 1008 Socijalna skrb**

**A100023 Pomoć za novorođenčad** povećanje za 5.000,00 kuna

**Program 1009 Promicanje kulture**

**A100082 Gastro** usklađenje je sa nastalim troškovima Gastro 2019

**Program 1011 Razvoj civilnog društva** povećanje je za 129.750,00 kuna u slijedećim aktivnostima:

**A100033 Pomoć vjerskim zajednicama** u iznosu od 750,00 kuna za ORATORIJ 2019. Župe Sirač

**A100035 Redovna aktivnost udruga** povećana je za 15.000,00 kuna, a u skladu s odobrenim sredstvima udrugama

**A100122 Wifi4EU nova je aktivnost financirana iz EU fondova,** a to je postavljanje internetske mreže u centru Sirača u iznosu od 114.000,00 kuna

**Program 1021 Program „Zaželi“**

povećanje je za 47.355,00 kuna za slijedeće aktivnosti:

**A100093 Zapošljavanje i obrazovanje žena** povećano je za 41.115,00 kuna, a za regres zaposlenima u programi i nabavku jednog računala.

**A100094 Promidžba i vidljivost** povećana je za 6.240,00 kuna, a za troškove obilježavanja godišnjice rada Programa „Zaželi“**.**

**Program 1015 Javna uprava - komunalna djelatnost**

**A100044 Javni radovi - Revitalizacija javnih površina** smanjenje je troškova u iznosu od 201.780,00 kuna (smanjen je broj zaposlenih na samo dva djelatnika)

**K100046 Nabava strojeva i opreme** povećana je za troškove nabavke trimera i osobnog automobila u iznosu od 280.000,00 kuna

**T100047 Održavanje strojeva i opreme** povećano je za troškove održavanja trimera i traktora zbog čestih kvarova u iznosu od 9.125,00 kuna

**Program 1016 Održavanje komunalne infrastrukture**

**T100092 Održavanje mlinskog kanala** povećanje je troškova čišćenja i odvoza naplavljenog materijala u iznosu od 10.000,00 kuna

**Program 1017 Izgradnja komunalne infrastrukture**

**A100117 Nogostup u Radićevoj** dovršen je u ožujku. Usklađenje je to s nastalim troškovima u iznosu od 20.700,00 kuna koji su manji od planiranih, te se iz tog razloga smanjenje za 29.300,00 kuna

**K100055 Izgradnja javne rasvjete** povećava se za 100.000,00 kuna kako bi se uredio II dio Tomislavove ulice

**K100102 Izgradnja ceste u Radićevoj - odvojak prema Ajmanu** povećanje je za 16.500,00 kuna koliko je bilo potrebno osigurati prema troškovniku

**K100108 Izgradnja parkirališta iza zgrade Općine Sirač** povećava se za 16.800,00 kuna, a prema izrađenom ponudbenom troškovniku

**K100113 Ulica Nikole Tesle** je usklađenje s planiranim projektom sanacije i uređena ulice, odnosno povećanje za 504.750,00 kuna, ukupna investicija iznosi 700.000,00 kuna

**Aktivnosti K100114**, **K100115, K100 K100116, K100118** Kralja Zvonimira, Krešimirova, A.Šenoe i Tomislavova ulica smanjuju se u iznosu od 257.000,00 kuna i planirat će se za slijedeću godinu

**Program 1018 Upravljanje grobljima** povećanje je za 100.000,00 kuna za

**A100097 Mrtvačnica Pakrani** u iznosu od 60.000,00 kuna

**A100098 Mrtvačnica Bijela** u iznosu od 40.000,00 kuna

**Program 1019 Zaštita okoliša** povećava se za 150.374,00 kuna

**K100067 Nabava opreme za zaštitu** okoliša - nabava kanti za pet ambalažu u iznosu od 150.374,00 kuna

Obrazloženje je sastavni dio 2. izmjena i dopuna Proračuna za 2019. godinu.